ఏఅర్ధరాత్రో అపరాత్రో నిద్రలో తెలివిడి వస్తే చాలు, ఆ రోజు వద్దన్నా ముందుకు వస్తూనే వుంటుంది. సంచులూ, మూటలూ వేళ్ళాడుతూ నా కళ్ళల్లో కొస్తాయి. అంతే, వులిక్కిపడిపోతాను... ఔను, భయంతో దిగులుతో ఆ మిగిలిన రాత్రి మరి కంటికి కునుకు పట్టదు. అరుపులూ ఏడ్పులూ బల్లెపు పోట్లూ బొమ్మల్లాగా నా తల పగిలిపోతూ ఎట్టఎదుట నిలబడతాయి.‘‘అరే రాజబాబూ! పరిగెత్తూ! పరిగెత్తరా! చంపేస్తారురా! పరిగెత్తు!’’ బురదలో కూరుకుపోయి పరిగెత్తలేక నిస్సహాయంగా, ‘‘ఎట్టా పరిగెత్తాలిరా’’ అన్న వాడి ఆక్రోశం.ఆగస్టు నెల! పొలాలన్నీ వానలతో మెత్తబడి! కొత్తకాలవ నీళ్ళతో మడి మడీ తడిసి – వెన్నలా మెత్తగా వున్న భూమి – మా చేతులతో విత్తనం వేస్తే పులకించీ మోసులెత్తీ పరవశించిపోయే భూమి, మా కన్నతల్లి లాంటి ఆ భూమి, ఆ రోజు మాకు శాపమైంది. అదే భూమి దళితుడి రక్తంతో తడిసి ముద్దయిపోయింది. ఒకరు కాదు, ఇద్దరు కాదు, ఎనిమిది మంది! ఎనిమిది మంది దళితుల రక్తం, ఆ మట్టిలో ఇంకిపోయింది. ఇపుడే కాదు, తరతరాలుగా శతాబ్దాలుగా ఈ భూమి అంటరానివాళ్ళ రక్తమూ చెమటతో తడుస్తూనే వుంది. ఇంకా ఇంకా తడుస్తూనే వుంది.‘‘మేం! పరిగెత్తలేకపోయాం! అలిసిపోయాం! పుట్టినదాదిగా పరిగెత్తీ పరిగెత్తీ బతుకు పరుగు పందాలలో అలసిపోయాం. మేం అలిసిపోయాం!’’‘‘పరిగెత్తరా! రాజబాబూ! పరిగెత్తరా! అదిగో అటు రైలుగేటు నుండి ఆ గుంపులు వస్తున్నాయిరా! పరిగెత్తరా’’.‘‘వుండండిరా! ఈ బురదలో వాళ్ళెంత దూరం వస్తారు! అరే సతీష్ వెనకబడ్డాడురా! వాడొక్కడే దొరికితే చచ్చిపోతాడురా! చంపేస్తారు’’.‘‘పరిగెత్తరా! సతీష్! పరిగెత్తరా!’’... అదిగో, ఆ గుంపు రానే వచ్చింది... పరిగెత్తండి! పారిపోండి! కేకలు వేస్తూ, అందరం మరో నాలుగడుగులు వేశాం.‘‘అమ్మా!’’ అన్న చావు కేక మా చెవుల్లో కంపనాలు రేపుతూ, నరకబడ్డవాడి తల నుండి చిమ్ముతోన్న ఎర్రటి నెత్తురు- బరిశలతో గొడ్డళ్ళతో కేకలు వేస్తూ విజయధ్వానాలు చేస్తున్న ఆ గుంపు- ఆ దృశ్యం వెంటాడుతుండగా గత పాతికేళ్ళుగా నిద్రలేని రాత్రులు ఎలా గడిపామో! పీడకలలతో భయంతో గజగజగా వణికిపోతూ ఎలా వెళ్ళదీస్తున్నామో! మీకెలా తెలుస్తుందీ?‘నేనింకా బతికేవున్నానా’ అని ఎప్పటికప్పుడు ప్రతిరాత్రీ నన్ను నేను తడుముకుంటాను. బతికి వుంది నిజమేనని నిర్ధారించుకొని ఆగని కన్నీటితో క్రీస్తు ఏసును ఆ అర్ధరాత్రి వేళ అనంతంగా ప్రార్థిస్తాను.                                                                ******మేం కనురెప్పలు పైకెత్తితే సహించలేరు. మేం మనుషులమని విశ్వాస ప్రకటన చేస్తే భరించలేరు. మమ్మల్ని వెంటాడతారు, వేటాడతారు, నిలువునా బలి తీసుకుంటారు.అయినా మీరు అహింసా మూర్తులు!మేం మాత్రం అరాచక సమూహాలం.దేవుడూ, ధర్మశాస్త్రం పేరుతో నీ వారికి ఈ విశ్వం వున్నంతవరకూ చెదిరిపోని ఆధిపత్యాన్ని ఎట్లా కట్టిపెట్టావురా! ఇంత తెలివి కల్లవాడు ఆనాటికీ, ఈనాటికీ ఈ భూమి మీద లేదూ! పుట్టాబోడూ కదా!‘‘శూద్రులు వున్నత జాతి లక్షణాలు అనుసరించరాదని’’ నువ్వు ఆదేశించినట్టుగా ఇప్పుడు మేం వుండటం లేదు, మేం చదువుకుంటున్నాం... ఉద్యోగాలు చేసుకుంటున్నాం... తెల్లగుడ్డలు వేసుకుంటున్నాం- అందుకేగదా ఎనిమిదిమంది! ఎనిమిదిమంది తలలు ఎగిరిపోయాయి. మా రక్తం మీ భూముల్లో పారించారు.దానితోనే ఆగిందా! ఎన్నెన్ని దృశ్యాలూ? అల్లూరు దళితులపై దాడి జిల్లా వ్యాప్తంగా దళితులను ఆందోళన బాట పట్టించింది. ఈ దాడి రాష్ట్రంలోనూ మరోసారి ప్రకంపనలు పుట్టించింది. పోస్టుమార్టం చేసిన శవాలను ఆ రోజు అల్లూరు తీసుకుపోతున్నారనే వార్త ఆ చుట్టుపక్కల గ్రామాలలో ఉద్రిక్తతను సృష్టించింది.దళితులు చంపబడి అప్పటికి నాలుగు రోజులు.శవాలంటే, అవి శవాలు కాదు... చీరి, చివికిపోయిన మాంసపు ముద్దలు.తెనాలి నుండి దళితుల మృతదేహాలతో పాటు ప్రజాసంఘాలు, రాజకీయ పార్టీలు, పల్లెపల్లె నుండి రాష్ట్రవ్యాప్తంగా దళిత శ్రేణులు, మేధావులు, ఒకరేమిటి సమస్త జనం అన్ని మార్గాల నుండి అల్లూరుకు చేరుకొన్నారు.అల్లూరు దళితుల ఆక్రోశం, ఆవేదన... గర్భశోకంతో తల్లడిల్లే తల్లుల రోదన... అడుగడుగునా, అణువణువునా దళిత శ్రేణులను ఆవేశంతోనూ ఆగ్రహంతోనూ నింపేయి.ఆగస్టు ఆరు నాడు జరిగిన దాడి వారి మనస్సుల్లో ఇంకా పచ్చిగానే వుంది. దాడి జరిగిన తీరు, వేటాడుతున్న అగ్రకులాల ముఠాలు వారి కళ్ళ ముందు కనపడుతూనే వున్నాయి. మళ్ళీ దాడి చేస్తారేమోనన్న భయం నుండి వాళ్ళింకా తేరుకోనే లేదు. ముక్కలుగా నరకబడ్డ శవాలు సరే! మిగిలి వున్న వారికి ముందు దారేమిటో అర్థంకాక భయాందోళన గుప్పిట్లో వున్న అల్లూరు పల్లె ఓ పక్క. అల్లూరు దళితుల మీద జరిగిన ఘోరకృత్యం... వుద్రేకంతో వుద్వేగంతో వూగిపోతున్న దళిత యువత.ఏ క్షణం ఏం జరుగుతుందో, ఈ పరిస్థితి ఎలా దారి తీస్తుందో, పోలీసులు, రాజ్యం ఎలాంటి పాత్ర పోషిస్తుందోనన్న ఆందోళనతో మేధావులూ, వామపక్షాలు, ప్రజాసంఘాలూ!ఓ వాహనం మీద దళితుల మృతదేహాలు, ఆ వాహనానికి ముందు- చేతుల్లో సర్వి కట్టెలు, కర్రలు పట్టుకొని ఊరేగింపుగా నడుస్తున్న దళిత యువజనం... అటో ఇటో తేలిపోవాలన్నంత ఆవేశంతో దిక్కులు పిక్కటిల్లేలా చేస్తున్న నినాదాలు.ఊరినిండా పోలీసులు. అడుగడుగునా మనిషి మనిషిని పట్టిచూస్తున్న పోలీసులు. మరోపక్క కలెక్టరు, యస్పీ, మొత్తం జిల్లా యంత్రాంగమంతా తీరివున్న వైనం.మనిషికి పదికన్నులుగా పహారా కాస్తున్న గూఢచారి వ్యవస్థ. తుపాకులు లోడు చేసుకొని గుండ్లు కురిపించటానికి సిద్ధమైనట్లుగా వున్న సీఆర్పీఎఫ్ జవాన్లు, వారి కవాతులు. చీమ చిటుక్కుమన్నా, స్వరాలు పెంచి గట్టిగా మాట్లాడినా, అక్కడంతా గప్పున అంటుకుంటుందేమోనన్నంత భయంకర నిశ్శబ్దం.మృతదేహాలున్న వాహనం చర్చి సెంటరుకు వచ్చి ఆగింది. ఆ నిశ్శబ్దం బద్దలై ఫెళ్ళున ఆకాశం నుండి వురిమినట్లుగా ఒక్కసారి వేలాది గొంతుల ఆవేశం, ప్రళయ ఘోషలా పిక్కటిల్లిన నినాదాలు విరామం లేకుండా సాగుతూనే వున్నాయి. కమలాకర్రావు విజ్ఞప్తులు వారిని ఆపలేకపోయాయి. ‘‘బదులుకు బదులు తీర్చుకోవాల్సిందే’’-నని ఆగ్రహంతో ఉన్న యువకుల ఆవేదన ఓ క్రమానికి రావటానికి చాలా కష్టమైంది.ఎట్టకేలకు మృతదేహాలను ఎక్కడ పూడ్చాలన్న సమస్య వచ్చింది. శ్మశానంలో పూడ్చటానికి దళిత జనం ఇష్టపడలేదు. ‘‘ఈ వూరి అగ్రకులాలవాళ్ళు మమ్ములను వెంటాడి చంపారు. అందుకు వారి ఎదుటనే వూరిలోనే శవాలను పూడ్చిపెట్టాల్సిందే! ఈ దిబ్బ చూసినప్పుడల్లా మేం ఎంత ఏడుస్తామో, వాళ్ళు అంతగా కుంచించుకుపోవాల్సిందే,’’ ఉదయకుమార్, శేఖర్బాబు పట్టుబట్టారు.                                                              *****అదికాదు శేఖర్బాబూ! సుప్రీం కోర్టుకు వెళ్తాం సరే! మనం అక్కడ కూడా ఖచ్చితంగా గెలుస్తామన్న నమ్మకమేదీ?... ఇప్పుడున్న స్థితిలో ఆ కోర్టుల్లో  కూడా న్యాయం ఎంతవరకు దొరుకుతుందో? ఎట్లా చెప్పగలం.విజయారావు మాటలు అక్కడున్న వారిని కలవరపెట్టాయి. నిజంగా అక్కడకూడా న్యాయం జరగదా? అందరూ తెల్లబోయి చూడసాగారు.అసలు ఈ సమాజం, ఈ న్యాయవ్యవస్థలు ఇలా వున్నంత కాలం, కోర్టుల్లోనే న్యాయమంతా జరుగుతుందనీ, మన జీవితాల్లో గొప్ప మార్పులేవో జరిగిపోతాయనుకోవడం అత్యాశే! ఇప్పటిదాకా మనలాంటివాళ్ళ బతుకుల్లో ఎంతో కొంత మార్పులు వచ్చాయంటే అవి మన ముందటి తరాలు చేసిన పోరాటాలూ, ప్రతిఘటనల ఫలితమే తప్ప మరొకటి కాదు.వందల ఏళ్ళ నాడే మన ఆదిమ శంబరుడు తన శత్రువులను నలభై ఏళ్ళ పాటు నిరంతరాయంగా ప్రతిఘటించాడు, అయినా శంబరుడిని ఓడించగలిగారా? శంబరుడి వారసులు సుదాసు, దివోదాసులు కూడా తమ జీవిత కాలంలో ఆ యుద్ధ పిపాసులను కాలూనకుండా ఎదిరిస్తూనే వున్నారు. అప్పటినుండి ఇప్పటిదాకా నాలుగువేల ఏళ్ళుగా మన ఆదిమజాతులను, మూలవాసులను అబద్ధాలతో, అర్థసత్యాలతో దొంగ దెబ్బతీస్తున్నారు తప్ప మనల్ని గెలవలేదు.నిజంగా ఆ ఆదిమ శంబరుడు ఓడిపోయినట్లయితే, ఈ మనువులూ, ఈ కౌటిల్యులూ ఇంతింత గ్రంథాలు ధర్మశాస్త్రాల పేరుతో, మతం పేరుతో, దేవుడి పేరుతో మనల్ని ఎందుకు కట్టుదిట్టం చెయ్యాలనుకున్నారు? శంబరుడి వారసులమైన మనం, ఎప్పటికైనా మన హక్కుల కోసం ప్రశ్నలు వేస్తామేమోననే భయం, నిరంతరం వారికి నిద్రపట్టనీయడం లేదు... మనలను ఎప్పటికప్పుడు తల ఎత్తకుండా అణిచివుంచాలనే ఆందోళన, అభద్రత వారిని వెంటాడుతూనే వుంది.వేనుడిలాంటి వారిని దొంగచాటుగా చంపించి వేసినా, ఎంతమంది ఏకలవ్యుల బొటనవేళ్ళు కోసినా... అంతిమంగా గెలిచింది మన ఆదిమ దస్యులు, మన శంబర వాసులే. ఆ నిజాన్ని పురోహితవర్గం, రాజులూ కూడా కప్పిపెట్టలేకపోయారు.నిజంగా ఆ ఆదిమ శంబరుడు ఓడిపోయినట్లయితే, ఈ మనువులూ, ఈ కౌటిల్యులూ ఇంతింత గ్రంథాలు ధర్మశాస్త్రాల పేరుతో, మతం పేరుతో, దేవుడి పేరుతో మనల్ని ఎందుకు కట్టుదిట్టం చెయ్యాలనుకున్నారు? మనం- శంబరుడి వారసులమైన మనం, ఎప్పటికైనా మన హక్కుల కోసం ప్రశ్నలు వేస్తామేమోననే భయం, నిరంతరం వారికి నిద్రపట్టనీయడం లేదు. మనలను ఎప్పటికప్పుడు తల ఎత్తకుండా అణిచివుంచాలనే ఆందోళన, అభద్రత వారిని వెంటాడుతూనే వుంది.నల్లూరి రుక్మిణి(1991 ఆగస్టు 6వ తేదీన చుండూరులో దళితులపై జరిగిన మారణకాండ నేపథ్యంలో నల్లూరి రుక్మిణి రాసిన కాల్పనిక నవల ‘నిషిధ’ నేడు విడుదలవుతున్నది. ఆ నవల నుంచి కొన్ని భాగాలు ఇవి)
eaardharaatro aparaatro nidralo telividi vaste chaalu, aa roju vaddanna munduku vastune vuntundi. sanchuluu, mootaluu vaellaadutuu naa kallallo kostai. anthe, vulikkipadipotanu... aunu, bhayamto digulutho aa migilina raatri mari kantiki kunuku pattadu. arupuluu edpulu ballepu potloo bommallaga naa tala pagilipothu etteeatu nilabadataayi.‘‘are rajababoo! parigettuu! parigettara! champestarura! parigettu!’’ buradalo kuurukupooyi parigettaleka nissahaayamgaa, ‘‘etta parigettaaliraa’’ anna vaadi aakrosam.aagastu nela! polaalannii vaanalatho mettabadi! kottakaalava neellatho madi madi tadisi – vennala mettagaa vunna bhoomi – maa chetulatho vittanam veste pulakinchii mosuletti paravasinchipoye bhoomi, maa kannatalli lanti aa bhoomi, aa roju maaku saapamaindi. adhe bhoomi dalitudi raktamtho tadisi muddayipoyindi. okaru kaadu, iddaru kaadu, enimidi mandi! enimidi mandi dalitula raktam, aa mattilo inkipoyindi. ipude kaadu, tarataraalugaa sataabdaalugaa ee bhoomi antaraanivaalla raktamuu chematatho tadustune vundi. inka inka tadustune vundi.‘‘mem! parigettalekapoyam! alisipoyam! puttinadaadigaa parigettii parigettii batuku parugu pandaalalo alasipoyam. mem alisipoyam!’’‘‘parigettara! rajababoo! parigettara! adigo atu railugetu nundi aa gumpulu vastunnayira! parigettara’’.‘‘vundandira! ee buradalo vaallenta dooram vastaaru! are satish venakabaddadura! vadokkade dorikithe chachipotadura! champestaru’’.‘‘parigettara! satish! parigettara!’’... adigo, aa gumpu raane vachindi... parigettandi! paripondi! kekalu vestu, andaram maro naalugadugulu veshaam.‘‘amma!’’ anna chaavu keka maa chevullo kampanaalu reputu, narakabaddavadi tala nundi chimmutonna errati netturu- barisalato goddallatho kekalu vestu vijayadhvaanaalu chestunna aa gumpu- aa drushyam ventaadutundagaa gatha paatikellugaa nidraleni raatrulu ela gadipamo! peedakalalatho bhayamto gajagajaga vanikipotuu ela velladeestunnaamo! meekela telustundii?‘neninka batikevunnana’ ani eppatikappudu pratiraatrii nannu nenu tadumukuntaanu. batiki vundi nijamenani nirdhaarinchukoni aagani kanneetitho kreestu esunu aa ardharaatri vaela anantamgaa praarthistaanu.                                                                ******mem kanureppalu paikettite sahinchaleru. mem manushulamani vishwaasa prakatana cheste bharinchaleru. mammalni ventaadataaru, vetaadataaru, niluvuna bali teesukuntaaru.aina meeru ahimsa moorthulu!mem maatram arachaka samuuhaalam.devuduu, dharmasastram paerutho nee vaariki ee vishwam vunnantavarakuu chediriponi aadhipatyaanni etla kattipettavura! inta telivi kallavaadu aanaatikii, eenaatikee ee bhoomi meeda ledhoo! puttabodu kada!‘‘shoodrulu vunnata jaati lakshanaalu anusarincharaadani’’ nuvvu aadesinchinattugaa ippudu mem vundatam ledu, mem chaduvukuntunnam... udyogaalu chesukuntunnam... tellaguddalu vesukuntunnam- andukegadaa enimidimandi! enimidimandi talalu egiripoyayi. maa raktam mee bhoomullo paarinchaaru.daanitone aaginda! ennenni drushyaaluu? alluru dalitulapai daadi jilla vyaaptamgaa dalitulanu aandolana baata pattinchindi. ee daadi rashtramlonuu marosari prakampanalu puttinchindi. postumartam chesina savaalanu aa roju alluru teesukupotunnarane vaarta aa chuttupakkala graamaalalo udriktatanu srushtinchindi.dalitulu champabadi appatiki naalugu rojulu.savalante, avi savaalu kaadu... cheeri, chivikipoyina maamsapu muddalu.tenaali nundi dalitula mrutadehaalato paatu prajaasanghaalu, rajakeeya paarteelu, pallepalle nundi raashtravyaaptamgaa dalita shrenulu, medhaavulu, okaremiti samasta janam anni maargaala nundi alluruku cherukonnaru.alluru dalitula aakrosam, aavedana... garbhasokamto talladille tallula rodana... adugaduguna, anuvanuvunaa dalita shrenulanu aavesamtoonuu aagrahamtoonuu nimpeyi.aagastu aaru naadu jarigina daadi vaari manassullo inka pachigaane vundi. daadi jarigina teeru, vetaadutunna agrakulaala mutaalu vaari kalla mundu kanapadutune vunnayi. mallee daadi chestaremonanna bhayam nundi vallinka terukone ledu. mukkalugaa narakabadda savaalu sare! migili vunna vaariki mundu daremito ardhamkaaka bhayandolana guppitlo vunna alluru palle oo pakka. alluru dalitula meeda jarigina ghorakrutyam... vudrekamtho vudvegamto voogipotunna dalita yuvata.e kshanam yem jarugutundo, ee paristhiti ela daari teestundo, poliisulu, rajyam elanti paatra pooshistundoonanna aandolanato medhaavuluu, vaamapakshaalu, prajaasanghaaluu!oo vaahanam meeda dalitula mrutadehaalu, aa vaahanaaniki mundu- chetullo sarvi kattelu, karralu pattukoni ooregimpugaa nadustunna dalita yuvajanam... ato ito telipovalannanta aavesamto dikkulu pikkatillela chestunna ninaadaalu.oorinindaa poliisulu. adugaduguna manishi manishini pattichuustunna poliisulu. maropakka kalektaru, yaspi, mottam jilla yantraangamantaa teerivunna vainam.manishiki padikannulugaa pahara kaastunna guudachaari vyavastha. tupaakulu lodu chesukoni gundlu kuripinchataaniki siddhamainatlugaa vunna crpf javaanlu, vaari kavaatulu. cheema chitukkumanna, swaraalu penchi gattigaa matladina, akkadanta gappuna antukuntundemonannam bhayankara nissabdam.mrutadehaalunna vaahanam charchi sentaruku vachi aagindi. aa nissabdam baddalai phelluna aakaasam nundi vuriminatlugaa okkasari velaadi gontula aavesam, pralaya ghoshala pikkatillina ninaadaalu viraamam lekunda saagutuunee vunnayi. kamalakarrao vignaptulu vaarini aapalekapoyaayi. ‘‘baduluku badulu teerchukovalsinde’’-nani aagrahamto unna yuvakula aavedana oo kramaniki raavataaniki chala kashtamaindi.ettakelaku mrutadehaalanu ekkada puudchaalanna samasya vachindi. shmasaanamlo puudchataaniki dalita janam ishtapadaledu. ‘‘ee vuuri agrakulaalavaallu mammulanu ventadi champaaru. anduku vaari edutane voorilone savaalanu poodchipettaalsinde! ee dibba chusinappudalla mem entha edustamo, vaallu antagaa kunchinchukupovalsim,’’ udayakumar, sekharbabu pattubattaaru.                                                              *****adikaadu sekharbaabuu! supreem kortuku veltaam sare! manam akkada kuudaa khachitamgaa gelustamanna nammakamedi?... ippudunna sthitilo aa kortullo  kuudaa nyaayam entavaraku dorukutundo? etla cheppagalam.vijayarao maatalu akkadunna vaarini kalavarapettaayi. nijamgaa akkadakuda nyaayam jaragada? andaruu tellaboi chuudasaagaaru.asalu ee samajam, ee nyaayavyavasthalu ilaa vunnanta kaalam, kortullone nyaayamantaa jarugutundanii, mana jeevitaallo goppa marpulevo jarigipotayanukovadam atyashe! ippatidaka manalantivalla batukullo entho kontha maarpulu vachayante avi mana mundati taraalu chesina poraataaluu, pratighatanala phalitame tappa marokati kaadu.vandala ella nade mana aadima sambarudu tana satruvulanu nalabhai ella paatu nirantaraayamgaa pratighatinchaadu, aina sambarudini odinchagaligaaraa? sambarudi vaarasulu sudasu, divodasulu kuudaa tama jeevita kaalamlo aa yuddha pipaasulanu kalunakunda ediristune vunnaru. appatinundi ippatidaka naaluguvela ellugaa mana aadimajaatulanu, moolavaasulanu abaddhaalato, ardhasatyaalatho donga debbateestunnaru tappa manalni gelavaledu.nijamgaa aa aadima sambarudu odipoyinatlayithe, ee manuvuluu, ee koutilyuluu intinta grandhaalu dharmasastrala paerutho, matham paerutho, devudi paerutho manalni enduku kattudittam cheyyaalanukunnaaru? sambarudi vaarasulamaina manam, eppatikaina mana hakkula kosam prasnalu vestamemonane bhayam, nirantaram vaariki nidrapattaneeyadam ledu... manalanu eppatikappudu tala ettakunda anichivunchaalane aandolana, abhadrata vaarini ventaadutuunee vundi.venudilanti vaarini dongachaatugaa champinchi vesina, entamandi ekalavyula botanavellu kosina... antimamgaa gelichindi mana aadima dasyulu, mana sambara vasule. aa nijaanni purohitavargam, raajuluu kuudaa kappipettalekapoyaru.nijamgaa aa aadima sambarudu odipoyinatlayithe, ee manuvuluu, ee koutilyuluu intinta grandhaalu dharmasastrala paerutho, matham paerutho, devudi paerutho manalni enduku kattudittam cheyyaalanukunnaaru? manam- sambarudi vaarasulamaina manam, eppatikaina mana hakkula kosam prasnalu vestamemonane bhayam, nirantaram vaariki nidrapattaneeyadam ledu. manalanu eppatikappudu tala ettakunda anichivunchaalane aandolana, abhadrata vaarini ventaadutuunee vundi.nalluri rukmini(1991 aagastu 6va tedeena chundurulo dalitulapai jarigina maranakanda nepathyamlo nalluri rukmini raasina kaalpanika navala ‘nishidha’ nedu vidudalavutunnadi. aa navala nunchi konni bhaagaalu ivi)